Kraŝeninnikov (vulkano)

Kraŝeninnikov () estas vulkano en la Kronockij Naturrezervejo en la oriento de la Kamĉatka Duoninsulo. Post preskaŭ 500 jaroj da dormo, ĝi denove erupciis en aŭgusto 2025. La vulkano estas nomita laŭ la rusa esploristo Stepan Petroviĉ Kraŝeninnikov (1711–1755).

 Situo 
La vulkana komplekso konsistas el du apudaj, interkovrantaj stratovulkanoj situantaj ene de pli granda plejstocena kaldero mezuranta proksimume 9 × 11 km. 

La du vulkanoj ene de la kaldero situas sur nordorient-sudokcidenten tendencanta fendeto, kiu ankaŭ produktis Holocenajn cindrokonusojn kiuj etendiĝas proksimume 15 ĝis 20 km preter la kaldero.

La formado de la suda vulkano komenciĝis antaŭ ĉirkaŭ 11 000 jaroj; ĝia pinta kratero larĝas proksimume 800–900 m. La formado de la norda vulkano komenciĝis antaŭ ĉirkaŭ 6 500 jaroj; ĝi havas pintan krateron larĝan proksimume 1,5 km. Dum la Holoceno, okazis proksimume 30 erupcioj, el kiuj la lasta, ĝis nun, supozeble okazis ĉirkaŭ 1550.

 Erupcio en 2025 
Komence de aŭgusto 2025, post longa periodo de neaktiveco, okazis erupcio, akompanata de cindrokolono ĉirkaŭ 6 km alta, kelkajn tagojn post unu el la plej severaj tertremoj iam registritaj en la mondo, kiu okazis apud la sudorienta marbordo de Kamĉatko. 

 Referencoj 

Kategorio:Koordinatoj sur Vikidatumoj
Kategorio:Vulkanoj de Pacifiko
Kategorio:Montoj en Rusio
Kategorio:Kamĉatko